અમદાવાદના વસ્ત્રાલમાં યોજાનારી આ રૅલીમાં રાષ્ટ્રીય નેતાઓની આવવાની સંભાવના એકદમ નહીંવત્ જણાઈ રહી છે. ગુજરાત બીજેપીના પ્રવક્તા આઇ. કે. જાડેજાએ ‘મિડ-ડે’ને કહ્યું હતું કે રાષ્ટ્રીય નેતાઓ બે દિવસ પહેલાં જ અમદાવાદ આવીને ગયા છે તેમ જ આ પ્રદેશનો પ્રોગ્રામ છે એટલે હજી કોઈ રાષ્ટ્રીય નેતાનો અમદાવાદ આવવાનો પ્રોગ્રામ નક્કી નથી થયો. તેમણે કહ્યું હતું કે ‘ગુજરાતમાં લોકતંત્રની વ્યવસ્થાઓને અવગણીને જે રીતે લોકાયુક્તની રાજભવન દ્વારા કૉન્ગ્રેસના ઇશારે નિયુક્તિ કરવામાં આવી છે. એને રદ કરવા, મહિલાશક્તિને સન્માન અને સત્તામાં ભાગીદાર બનાવતા સ્થાનિક સ્વરાજ્યની સંસ્થાઓમાં ૫૦ ટકા મહિલા અનામત બિલ મંજૂર કરવા સહિતના મુદ્દા સાથે યોજાનારી આ મહા રૅલીને ગુજરાતના મુખ્ય પ્રધાન નરેન્દ્ર મોદી, ગુજરાત બીજેપીના પ્રદેશ અધ્યક્ષ આર. સી. ફળદુ, બીજેપીના રાષ્ટ્રીય ઉપાધ્યક્ષ પરસોતમ રૂપાલા સહિતના મહાનુભાવો સંબોધશે.